Keane miwiti karieripun ing jagad bal-balan kanthi main ing sekolah bal-balan ing laladan kidul Dublin Crumlin United, bakataipun ngembang ing yuswa ingkang taksih enem.[2] Keane angsal tawaran saking kalih klub, Liverpool lan Wolverhampton Wanderers, ananging Keane langkung milih main ing klub divisi setunggal Wolverhampton Wanderers, amargi ajrih saingan kaliyan pemain utami saking klub Liverpool.[3] Pungkasanipun Keane, ingkang nalika semanten nembe 15 taun milih klub Wolverhampton, lan mlebet ing tim junior.[4] Karier Keane dados sae nalika main ing tim junnior lan main ing debut internasional nalika yuswa 17 taun. debut punika kalaksanan ing tanggal 19 Agustus 1997, lan Keane saged nglebetaken kalih gol ing gawang Norwich City. Ing musim salajengipun Keane main bal kanthi sae sanget saengga pikantuk gaji ingkang ageng saking manajer Wolves Collin Lee.[5] Keane dados pemain ingkang nglebetaken bal paling kathah ing klubipun, kanthi 16 gol ing musim 1998-1999.[3] Amargi keane saged main kanthi sae, kathah klub-klub bal ageng ingkang badhe tumbas Keane. Kanthi kontrak ingkang taksih turah tigang taun, Wolves nyade Keane dhateng tim sanes.[6]